Professor Eduard Hümer, der underviste klassen i fransk, kom til [[München]] i [[1923]] for at afgive erklæring om sin tidligere elev, som da stod tiltalt for forræderi efter [[ølstuekuppet]]. Hümer udtalte, at Hitler blev "''anset for at være påståelig, selvgod og sur''"; og "''flittig var han heller ikke, ellers havde han opnået meget bedre resultater, begaver som han var''". Historielæreren Leopold Pötsch<ref>[https://spartacus-educational.com/Leopold_Potsch.htm Leopold Potsch<!-- Botgenereret titel -->]</ref> gjorde derimod et dybt indtryk på Hitler, og lovprises i ''Mein Kampf'' - som den eneste af hans lærere, skønt Pötsch kun gav ham Tg i historie. I [[1938]], da Hitler som rigskansler rejste omkring i Østrig i triumf, gjorde han ophold i [[Klagenfurt]] udelukkende for at hilse på sin gamle lærer, og de to have en timelang samtale under fire øjne. "''I kan ikke forestille jer, hvor meget jeg skylder den gamle mand,''" sagde han bagefter til sine partifæller.<ref>William Shirer: ''Det tredje riges vækst og fald'' (s. 23)</ref>
  
I [[realskole]]n i Linz kom Hitler fuldstændig til kort både på det akademiske og det sociale plan. Han måtte gå det første skoleår ([[1900]]/[[1901|01]]) om, og lærerne skrev i karakterbogen at han "''manglede arbejdslyst''"; forklaret i ''Mein Kampf'' med, at han nægtede at lære noget for at trodse sin far, der ville tvinge ham til at blive embedsmand, når han selv ønskede at blive kunstner. Det sande i denne fremstilling er snarere, at Hitler senere i livet forsøgte sig med en kunstnerisk løbebane, der mislykkedes. Hitlers far døde den [[3. januar]] [[1903]] – hvilket dog ikke forbedrede sønnens skolepræstationer. I [[1904]] blev Hitler pga sine dårlige karakterer nødt til at skifte fra realskolen i Linz til en skole i [[Steyr]], hvor han afsluttede sin skolegang i 16-årsalderen uden at kunne få det sædvanlige afgangsvidnesbyrd.<ref>Alan Bullock: ''Hitler, tyrannen og tyranniet'', bind 1 (s. 10)</ref> I karakterer fik han Ng i tysk, [[kemi]], [[fysik]], [[geometri]] og projektionstegning; Tg i [[geografi]] og historie, og i [[tegning]] "Meget tilfredsstillende". Forinden havde han været ude af skolen et års tid pga en lungesygdom, hvor han tilbragte en tid hos sin moster Theresa Schmidt i landsbyen Spital for at komme til kræfter. Da han omsider fik afsluttet sin skolegang, var han så lettet, at han for første og sidste gang i sit liv drak sig fuld. Efter egne oplysninger blev han fundet ved daggry af en [[malkepige]] i en grøft udenfor [[Steyr]], og hjulpet tilbage til byen. Efter det var han [[afholdsmand]], senere også ikke-ryger og [[vegetarianer]] livet ud.<ref>William Shirer: ''Det tredje riges vækst og fald'' (s. 24)</ref>
Vegetarer Død Kriminalitet